Berglind Rós Magnúsdóttir , lektor við menntavísindasvið HÍ . Þórður Arnar Þórðarson Ef markaðslögmál fá að ráða í skólakerfinu er það hentugra börnum sem falla vel að „ norminu “ en þeim sem búa við einhvers konar fötlun eða frávik . Slík lögmál henta líka milli - og efri-stéttar foreldrum betur en öðrum foreldrum og slíkir foreldrar teljast „ verðmætari “ en aðrir til að skapa skólanum jákvæða ímynd . Þegar markaðslögmál ráða í skólastarfi er hugmyndinni um að menntun eigi að vera almannagæði ýtt til hliðar vegna einkahagsmuna . Hún skoðaði einkum bandarískt og breskt skólastarf , en segir að margt megi heimfæra á íslenskar aðstæður , en fáar rannsóknir hafi verið gerðar á þessu sviði hér . „ Grundvallarhugmyndin með markaðsvæðingu skólanna er að þeir séu eins og sjoppur sem geti farið á hausinn ef ekki verður nægileg eftirspurn . Hlutverk skóla þrengist og snýst um að vinna að fyrirfram gefinni útkomu á sem stystum tíma fyrir sem minnsta fjármuni , rétt eins og framleiðsla á hamborgurum . Áherslan færist frekar á spurningar eins og : Hvað virkar til að uppfylla ákveðna staða ? í staðinn fyrir að spyrja sig hvernig mennta eigi gagnrýninn borgara . Helstu niðurstöður rannsókna á þessu sviði eru að óheft markaðsvæðing í skólakerfum til lengri tíma skapi meiri menningar - og stéttarmun í skólum . Það verður eftirspurn eftir hópum sem hafa komið sér vel fyrir í samfélaginu og minni eftirspurn eftir börnum og foreldrum sem talin eru víkja frá norminu eða þeim viðmiðum sem skólarnir eru látnir keppast við að ná . “ Samkvæmt rannsókn Berglindar sem hún vann í bandarísku borgarsamfélagi virðist vera að það þurfi tiltekinn lágmarksfjölda af milli - og efristéttarforeldrum til að skapa eftirspurn og tiltrú á gæði skóla . Þeir móta orðspor skólanna og verða talsmenn ákveðinna menntavörumerkja , “ segir Berglind . Hún segir að auðvelt sé að innleiða þessa hugsun þar sem skólar eru reknir af hinu opinbera , eins og hér á landi . „ Til dæmis með því að skólar marki sér í auknum mæli sterka sérstöðu sem gæti verið nokkurs konar vörumerki eða ímynd . “